Խօսողը նոր ժամանած հազիւ պատանեակ մըն է, որ անկեղծ շեշտաւորութեամբ կը պատմէ նահատակութիւնը հարազատներու, որոնք թուրք ճանտարմաներու վերահսկողութեամբ, ենթակայ եաթաղանով, կացինով ու թուրով ոչնչանալու, վերապրելու տենչով կը քալեն ու կը քալեն անօթի ու ծարաւ հանդիպելով յափշտակիչներու թունալից վերաբերմունքին իրենց անցած ճամբուն վրայ, ճամբաներ որոնք մերթ կը բարձրանան բլուրներ, մերթ կը սուզուին կիրճերու մէջ միշտ հանդիպելով արհեստով ոճրագործ վոհմակներու։